Saharov-palkinto

Saharov-palkinto on Euroopan parlamentin vuosittain myöntämä palkinto ihmisoikeuksien ja mielipiteenvapauden hyväksi tehdystä työstä maailmassa. 

Saharov-palkinnolla palkitaan merkittävä saavutus jollakin seuraavista aloista: ihmisoikeuksien ja perusvapauksien, erityisesti sananvapauden, puolustaminen; vähemmistöjen oikeuksien suojeleminen; kansainvälisen oikeuden kunnioittaminen tai demokratian kehittäminen ja oikeusvaltioperiaatteen toteuttaminen.

 Palkinnon tausta 
Palkinto on nimetty venäläisen fyysikon ja toisinajattelijan Andrei Saharovin (1921–1989) mukaan ja se myönnettiin ensimmäistä kertaa vuonna 1988. Vetypommin kehittäjä Saharov keskittyi myöhemmin totalitaarisen yhteiskunnan kritiikkiin ja ihmisoikeustaisteluun silloisessa Neuvostoliitossa. Hänelle myönnettiin vuonna 1975 Nobelin rauhanpalkinto.

Saharov-palkinnon tarkoituksena on rohkaista esikuvansa Saharovin mukaan poikkeuksellisista saavutuksista niitä, jotka taistelevat rohkeasti ihmisoikeuksien ja perusvapauksien, erityisesti sananvapauden puolesta, suojelevat vähemmistöjen oikeuksia, puolustavat kansainvälisen oikeuden kunnioittamista tai edistävät demokratian ja oikeusvaltion periaatteiden toteuttamista.

Palkinnon voi saada yksi tai useampi henkilö, ryhmä tai järjestö. Palkinto luovutetaan aina loppuvuodesta Euroopan parlamentissa Strasbourgissa ja sen rahallinen arvo on 50 000 euroa.

 Palkitut 
 Vuosi Saaja Kansalaisuus  Huomiot1988 Nelson Mandela  Apartheidin vastainen aktivisti ja myöhemmin Etelä-Afrikan presidentti. Anatoli Martšenko (postuumisti)  Neuvostoliittolainen toisinajattelija, kirjailija ja ihmisoikeusaktivisti. 1989 Alexander Dubček  Slovakialainen poliitikko, yritti uudistaa kommunismia Prahan kevään aikana. 1990 Aung San Suu Kyi Oppositiopoliitikko ja entinen NLD-puolueen pääsihteeri. 1991 Adem Demaçi  Kosovon albaani poliitikko ja pitkäaikainen poliittinen vanki. 1992 Toukokuun aukion äidit  Lapsensa Likaisessa sodassa menettäneiden äitien perustama argentiinalainen järjestö 1993 Oslobođenje-lehti  Suosittu sanomalehti, joka puolusti Bosnia ja Hertsegovinaa monikulttuurisena maana. 1994 Taslima Nasrin  Ex-lääkäri, feministinen kirjailija. 1995 Leyla Zana  Kaakkois-turkkilainen kurdipoliitikko, joka vangittiin 15 vuodeksi puolueen jäsenyydestä. 1996 Wei Jingsheng Kiinalaisen demokratialiikkeen aktivisti. 1997 Salima Ghezali Toimittaja ja kirjoittaja, naisoikeus- ja ihmioikeusaktivisti Algeriassa. 1998 Ibrahim Rugova  Kosovon albaani poliitikko, Kosovon ensimmäinen presidentti. 1999 Xanana Gusmão Entinen militantti, josta tuli Itä-Timorin ensimmäinen presidentti. 2000 ¡Basta Ya!-järjestö  Terrorismin vastaisia poliittisia kantoja omaavia henkilöitä yhdistävä järjestö. 2001 Nurit Peled-Elhanan Rauhanaktivisti. Izzat Ghazzawi  Kirjailija ja professori Zacarias Kamwenho  Arkkipiispa ja rauhanaktivisti. 2002 Oswaldo Payá  Poliittinen aktivisti ja toisinajattelija. 2003 Yhdistyneet kansakunnat  Nobelin rauhanpalkinnon saaja ja YK:n seitsemäs pääsihteeri. Kofi Annan  2004 Valko-Venäjän toimittajayhdistys BAM Valtiosta riippumaton järjestö, jonka tavoitteena on varmistaa sananvapaus sekä tiedon jakamisen ja vastaanottamisen oikeudet sekä journalismin ammatilliset standardit.2005 Naiset valkoisissa -liike Oppositioliike. Vangittujen toisinajattelijoiden sukulaisia. Toimittajat ilman rajoja  Kansalaisjärjestö, joka puolustaa lehdistönvapautta. Hauwa Ibrahim  Ihmisoikeusasianajaja. 2006 Aljaksandr Milinkevitš  Opposition yhteisehdokas vuoden 2006 presidentinvaaleissa. 2007 Salih Mahmoud Osman Ihmisoikeusasianajaja. 2008 Hu Jia  Aktivisti ja toisinajattelija. 2009 Memorial-ihmisoikeusjärjestö  Kansainvälinen järjestö kansalaisoikeuksille ja historialliselle yhteiskunnalle. 2010 Guillermo Fariñas Lääkäri, toimittaja ja toisinajattelija. 2011 Asmaa Mahfouz  Viisi arabiväestön edustajaa, tunnustaa ja tukee heidän pyrkimyksiään vapauteen ja ihmisoikeuksiin. Ahmed El-Senussi  Mohamed Bouazizi (postuumisti)  Ali Ferzat  Razan Zaitouneh2012 Jafar Panahi  Iranilaiset aktivistit. Nasrin Sotoudeh 2013 Malala Yousafzai Naisten oikeuksien ja koulutuksen puolesta kampanjoija. 2014 Denis Mukwege Joukkoraiskauksen uhreja hoitava gynekologi. 2015 Raif Badawi Saudiarabialainen kirjoittaja ja aktivisti. Nettisivun Free Saudi Liberals tekijä. 2016 Nadia MuradLamiya Aji Bashar  Jesidi-ihmisoikeusaktivisteja ja entisiä ISIS:n sieppamia. 2017 Venezuelan demokraattinen oppositio  Venezuelan demokraattisen opposition edustajat. 2018 Oleh Sentsov  Elokuvaohjaaja, poliittisten vankien vapauttamiseksi tehtävän työn symboli. 2019 Ilham Tohti  Uiguuritutkija2020Valko-Venäjän demokraattinen oppositio2021Aleksei Navalnyi Venäläinen oppositiovaikuttaja ja poliittinen vanki.2022Ukrainan kansa ja johtajat 2023Jina Mahsa Aminihttps://www.europarl.europa.eu/news/fi/press-room/20231013IPR07134/saharov-palkinto-2023-jina-mahsa-amini-ja-iranin-naisten-oikeuksien-liike Viitattu 19.10.2023. Menehtyi Iranin siveyspoliisin käsissä, ei noudattanut Sharia-lain mukaista, ankaraa pukeutumissääntöä.2024María Corina Machado ja Edmundo González Palkitut ”edustavat kaikkia venezuelalaisia, jotka taistelevat vapauden ja demokratian palauttamisen puolesta sekä maan sisällä että sen ulkopuolella.”2025Andrzej Poczobut/Mzia Amaghlobeli

 Lähteet 

Luokka:Euroopan parlamentti
Luokka:Ihmisoikeuspalkinnot